ทองคำปิดร่วง 30.6 ดอลลาร์
สัญญาทองคำตลาดนิวยอร์กปิดร่วงลงอย่างหนัก จาก แรงขายทำกำไร
24 ส.ค. 2554

สัญญาทองคำตลาดนิวยอร์กปิดร่วงลงอย่างหนัก จาก แรงขายทำกำไร
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 30.6 ดอลลาร์ หรือ 1.6% ปิดที่ 1,861.3 ดอลลาร์/ออนซ์ หลังจากทะยานขึ้นแตะระดับสูงสุดเป็นประวัติการณ์ในระหว่างวันที่ 1917.9 ดอลลาร์
สัญญาโลหะเงินส่งมอบเดือนก.ย.ร่วงลง 1.034 ดอลลาร์ ปิดที่ 42.291 ดอลลาร์/ออนซ์ และสัญญาโลหะทองแดงส่งมอบเดือนก.ย.เพิ่มขึ้น 4.05 เซนต์ ปิดที่ 3.996 ดอลลาร์/ปอนด์
สัญญาพลาตินัมส่งมอบเดือนต.ค.ร่วงลง 25.60 ดอลลาร์ ปิดที่ 1,880.10 ดอลลาร์/ออนซ์ และสัญญาพัลลาเดียมส่งมอบเดือนก.ย.ลดลง 70 เซนต์ ปิดที่ 764.40 ดอลลาร์/ออนซ์
นักวิเคราะห์ กล่าวว่า นักลงทุนเทขายทำกำไรหลังจากสัญญาทองคำพุ่งขึ้นแตะระดับสูงสุดเป็นประวัติการณ์เมื่อวันจันทร์ นอกจากนี้ ข้อมูลในภาคการผลิตที่แข็งแกร่งของจีนและเยอรมนี ยังเป็นอีกสาเหตุหนึ่งที่ทำให้นักลงทุนลดการถือครองทองคำซึ่งเป็นสินทรัพย์ที่ปลอดภัย ขณะเดียวกัน นักลงทุนจับตาดูการประชุมธนาคารกลางโลกซึ่งจะมีขึ้นที่รัฐไวโอมิงในวันศุกร์นี้ โดยมีการคาดการณ์ว่าธนาคารกลางสหรัฐ (เฟด) จะส่งสัญญาณการใช้มาตรการกระตุ้นเศรษฐกิจครั้งใหม่ในการประชุมครั้งนี้ด้วย